

**МОДЕЛ УГОВОРА**

1. **ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД**, Футошки пут 46, 21137 Нови Сад, матични број: 08041822, ПИБ: 100277615, рачун број: 160-920005-02 код Банке Интеза, Нови Сад, које заступа Иван Радојичић, директор (у даљем тексту: Наручилац/Купац)

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(назив понуђача),* \_\_\_\_\_\_\_\_\_\_\_\_\_\_\_\_\_\_\_\_\_\_\_\_(*адреса),* матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_ банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_, директор

(у даљем тексту: Привредни субјект/Продавац)

закључују у Новом Саду следећи:

**УГОВОР**

**О ЈАВНОЈ НАБАВЦИ ДОБАРА**

**Горива (дизел) – Euro dizel**

**Члан 1.**

**(Опште одредбе)**

Уговорне стране сагласно констатују:

*(ове податке попуњава Наручилац након доношења одлуке о поступку):*

* да је Наручилац у складу са одредбама Закона о јавним набавкама ("Службени гласник Републике Србије", бр. 91/2019 и 92/2023) спровео отворени поступак јавне набавке добара – Горива (дизел) – Euro dizel, за потребе Наручиоца, ЈН број 21/24, за коју је јавни позив објављен на Порталу јавних набавки дана \_\_.\_\_.2024. године,
* да је Привредни субјект/Продавац доставио преко Портала јавних набавки прихватљиву понуду број \_\_\_\_\_\_\_\_\_\_ од дана \_\_.\_\_.2024. године (у даљем тексту: Понуда), која у прилогу чини саставни део овог уговора;
* да је Наручилац, у складу са чланом 146. Закона о јавним набавкама, донео Одлуку о додели Уговора Продавацу, под бројем \_\_\_\_\_\_\_\_\_\_ дана \_\_.\_\_.2024. године*;*

*(овај податак попуњава Понуђач, укоико наступа са чланом групе или подизвођачем):*

* (да Продавац наступа са чланом групе или подизвођачем *(заокружити начин наступа)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , бр. \_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_, који има учешће \_\_\_\_% од укупне вредности Понуде, односно извршиће \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.)

**Члан 2.**

**(предмет уговора)**

Предмет Уговора је купопродаја добара – **горива (дизел) и то Euro dizelа** (у даљем тексту: добра), у свему према Понуди Продаваца, из отвореног поступка јавне набавке, ЈН број **21/24**.

**Члан 3.**

**(вредност уговора)**

Укупна вредност овог уговора за добра из члана 2. износи \_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

Једничне цене су прецизиране прихваћеном понудом Продавца у делу Обрасца структуре цене.

Порез на додату вредност (ПДВ) ће се регулисати сходно законским прописима из дате области, односно сходно важећем **Закону о порезу на додату вредност**.

Уговорне стране сагласно утврђују да се промена јединичних цена добара врши сагласно – пропорционално променама цене на светском тржишту, кретању цена нафтних деривата на територији Републике Србије и одлукама Продавца, као и да се наведена промена цене неће сматрати изменог или допуном уговора.

Референтни дан за утврђивање односних промена цена јесте дан потписивања Уговора и то према следећој формули:

**Cn = (PSKCn + FP) \* PSKUSD \* 0,845 / 1000 + OBRn+ AK + ТМ + TMn + NЕЕ + FTP**

**Cn** – јединична цена гасног уља ЕВРО ДИЗЕЛ без ПДВ-а у РСД/l;

**PSKCn** – просек просека стварно објављених котација у недељи која претходи дану утврђивања цене за 10 ppm ULSD према Platts FOB Med Italy паритету у USD/t;

**FP –** фиксна премија исказана у Понуди Добављача у USD/t;

**PSKUSD –** просечни средњи курс USD Народне банке Србије за дане када су објављене примењене котације;

**OBRn** – важећа накнада за обавезне резерве нафте и деривата нафте у РСД /l;

**АК** – важећи износ акцизе у РСД /l;

**ТМ** – важећи трошкови маркирања у РСД /l;

**ТМn -** важећи трошкови мониторинга у РСД /l;

**ЕЕ** – накнада за енергетску ефикасност;

**FTP** – фиксни трошкови превоза у РСД/l.

Установљена цена формира се понедељком, и важећа је за испоруке у периоду од уторка до понедељка наредне недеље.

Уговорне стране су сагласне да се, у складу са члановима 156-161. ЗЈН, након закључења овог уговора, без претходног спровођења поступка јавне набавке, могу мењати одредбе овог уговора.

Следом претходног става стране потписнице дефинишу сваки од Законом предвиђених основа за измену уговора, док у случају да је неопходна измена других елеманата који нису обухваћени наведеним члановима, стране потписнице ће приступити усаглашавању воља по сваком конкретном питању и у складу са тим мењати одредбе Уговора писменим путем и у писменом облику, уколико су исте дозвољене у правном промету, односно уобичајне, те да се њима не мења природа самог Уговора.

Обавезе које по основу овог уговора евентуално доспевају у 2025. години биће реализоване највише до износа средстава која ће за ту намену бити одобрена у 2025. години.

**Члан 4.**

**(рок и начин испоруке)**

Испорука добара врши се FCO Купац у Новом Саду, Футошки пут 46, обавезно траженог дана до 13,00 часова.

Уз сваку испоруку мора бити достављено уверење о квалитету које издаје акредитована лабораторија.

У случајевима повећања дневне потрошње Продавац је обавезан да по захтеву Купца изврши испоруку у року од 24 сата од дана пријема захтева.

Поруџбина се врши једном недељно (најкасније у петак до 9,00 часова) за наредну недељу.

Продавац се обавезује да превоз предметног добра изврши одговарајућим транспортним/доставним возилом.

Продавац је у обавези да омогући алтернативно снабдевање на пумпама Продавца (три пумпе) које су технички опремљене пумпним аутоматима за велики (брзи) проток горива (70-130 l/min) и да омогуће Купцу добијање извештаја о преузетом гориву, гаражном броју возила и времену сипања горива.

За алтернативно снабдевање је потребно израдити три картице, по захтеву Купца.

Купац има право да прецизира обим добара која се испоручују.

Ризик за пропаст ствари до момента примопредаје пада на терет Продавца.

**Члан 5.**

**(рок и начин плаћања)**

**Фактурисање се врши**по цени која важи**на дан испоруке добара**.

Плаћања Продавацу за испоручена добра се врше након испоруке добара по важећим јединичним ценама у тренутку испоруке, на основу издате електронске фактуре преко система електронских фактура (СЕФ) од стране Продавца, уплатом на рачун број: \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_ банке, у року од \_\_\_\_\_\_\_ *(до 45 дана, а доња граница је 30 дана)* дана од дана пријема исправне фактуре/рачуна у складу са Законом о роковима измирења новчаних обавеза у комерцијалним трансакцијама.

**Члан 6.**

**(гаранција и квалитет)**

Квалитет испоручених добара мора бити у складу са важећим прописима.

Купац може да узме узорак и врши испитивање испоручених добара.

Приликом преузимања добара врши се провера усаглашености добара за захтевима наведеним у техничкој спецификацији добара на основу којих је извршена наруџбина, у складу са интерним документима Купца.

Купац има право на рекламацију квалитета и количине испоручених добара, у ком случају је дужан да поднесе Продавацу приговор без одлагања, односно у погледу количине одмах приликом испоруке добара, а у случају приговора на квалитет без одлагања.

Уколико представник Купца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Продавца и Купца (или само представник Купца уколико представник Продавца одбије да га потпише) и који се доставља, без одлагања, Продавцу.

Истовремено Купац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писаним путем, обавести Продавца и захтева нову испоруку добара која одговара требованој количини и уговореном квалитету, а најкасније 48 часова од испоруке.

У случају приговора на количину испоручених добара, Купац одмах обавештава Продаваца, који је дужан да упути стручно лице које ће на лицу места утврдити чињенично стање и о томе сачинити заједнички записник.

У случају приговора на квалитет испоручених добара, Купац одмах обавештава Продаваца о истом и сачињава Записник о рекламацији.

Уколико Продавац уопште не испоручи требована добра или се недостатак добара утврди након извршене примопредаје (скривени недостаци), Купац сачињава рекламациони записник који потписује само представник Купца и који се доставља, без одлагања, Продавцу који се обавезује да на рекламацију Купца отклони недостатке без накнаде.

У складу са претходним ставом, а имајући у виду одредбе члана 103. ЗЈН, Купац може да ангажује акредитовано контролно тело за проверу техничких карактеристика, у циљу оцене саобразности техничких карактеристика испорученог добра са траженим. У случају да се траженим извештајем потврди несаобразност, Купац може једнострано раскинути уговор и активирати средство обезбеђења за извршење уговорних обавеза, што може представљати основ за искључење тог привредног субјекта у смислу одредби 112. став 1. тачка 5) ЗЈН у будућим поступцима јавних набавки. У случају несаобразности предметног добра са техничком сецификацијом, трошкове ангажовања акредитационог контролног тела сноси Продавац, док у супротном сноси Купац.

Када се недостатак добара утврди након извршене примопредаје (скривени недостаци), Купац је у обавези да добра задржи до тренутка упознавања представника Продавца са утврђеним недостатком и захтева замену добра које је у складу са уговореним квалитетом.

Уколико Продавац у току реализације овог уговора три пута не прихвати евентуалну рекламациону испоруку добара, односно врати/замени добро, Купац може раскинути уговор и активирати средство обезбеђења за извршење уговорних обавеза.

**Члан 7.**

**(уговорна казна)**

Уколико Продавац не изврши испоруку добара у складу са уговореним квалитетом и стандардима у дефинисаном року обавезан је да за сваки дан закашњења плати Купцу износ од 0,5% (пола процента) укупне вредности уговора из члана 3. истог, с тим да укупан износ уговорне казне не може прећи 10% укупне уговорене вредности из члана 3.

Уколико Продавац не изврши испоруку добра у року, односно не испоручи га уопште или га испоручи делимично, обавезан је да плати Купцу уговорну казну у висини од 10% укупне цене уговореног добра.

Купац има право на наплату уговорне казне уз издавање одговарајућег обрачуна, са роком плаћања од 15 дана од датума издавања истог.

У случају пријема добара код којих је прекорачен рок испоруке, Купац ће саопштење о задржавању права на уговорну казну у складу са чланом 273. став 5. Закона о облигационим односима, дати Продавцу у писаном облику без одлагања, а најкасније у року од три дана од дана пријема конкретних добара.

Наплата уговорне казне не искључује право Купца на активирање положеног средства финансијског обезбеђења и на накнаду штете.

**Члан 8.**

**(средства обезбеђења)**

Продавац је дужан да приликом потписивања овог уговора достави средство обезбеђења за извршење уговорних обавеза и то бланко сопствену меницу, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за заступање Продаваца, а уз исту мора бити достављено менично овлашћење – писмо, са назначеним износом од 10% од вредности уговора без ПДВ-а, и клаузулама: безусловна и платива на први позив.

Уз меницу мора бити достављена копија картона депонованих потписа који је издат од стране пословне банке коју Продавац наводи у меничном овлашћењу – писму.

Рок важења менице мора бити дужи 30 дана од рока трајања овог уговора из члана 13. Уговора.

Купац ће наплатити потраживања из менице уколико Продавац не изврши своје уговорне обавезе у роковима и на начин предвиђен овим уговором.

Уколико Продавац не достави меницу приликом потписивања Уговора, сматраће се да је одбио да потпише Уговор и овај уговор се неће сматрати закљученим.

**Члан 9.**

**(поверљивост и тајност уговора)**

Уговор са свим прилозима и целокупном документацијом чува се на месту које гарантује безбедност података који представљају пословну тајну и са којима могу бити упозната искључиво лица која непосредно раде на реализацији Уговора, а којима је оправдано потребан приступ таквим информацијама у циљу извршења Уговора.

Уговорне стране се обавезују да неће, без писаног пристанка друге стране, открити трећој страни било коју поверљиву информацију или податке који се односе на пословање уговорних страна, а који су у вези са овим уговором.

Обавеза поверљивости остаће на снази у периоду од 3 (три) године од дана извршења Уговора.

**Члан 10.**

**(виша сила)**

Уколико после закључења Уговора наступе околности више силе које доведу до ометања или онемогућавања испоруке уговорних обавеза, рокови извршења обавеза уговорних страна ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политчка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

**Члан 11.**

**(измене и извршење уговора)**

Купац може након закључења овог уговора, без спровођења поступка јавне набавке, повећати обим предмета Уговора, у складу са чланом 160. Закона о јавним набавкама.

Стране потписнице се обавезују да ће се придржавати одредби овог уговора при извршењу, осим у складу са одредбама наведених аката у ставу 1. овог члана, и сходно одредбама члана 154. ЗЈН.

Ако у току реализације Уговора дође до промене уговорних страна Купац ће применити одредбе члана 159. ЗЈН.

У случају из претходног става, стране потписнице ће закључити анекс Уговора и тиме регулисати настале промене.

Уговорне стране ће закључити анекс Уговора којим ће уредити алтернативно снабдевање.

**Члан 12.**

**(надлежност у случају спора)**

Евентуалне спорове по Уговору, уговорне стране ће настојати да реше споразумно а ако у томе не успеју, настали спор ће решавати надлежни суд у Новом Саду.

Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом о облигационим односима.

За све што није регулисано овим уговором примењиваће се одредбе Закона о облигационим односима, као и други важећи прописи који регулишу ову материју.

**Члан 13.**

**(завршна одредба)**

Овај уговор се сматра закљученим даном потписивања истог од стране овлашћених лица уговорних страна и достављања менице из члана 8. овог уговора од стране Продаваца.

Уговор се закључује на одређено време и важи шест месеци од дана закључења или до реализације уговореног износа, у зависности од тога шта прво наступи.

**Члан 14.**

Овај уговор је сачињен у четири истоветна примерка, од којих по два примерка задржава свака уговорна страна.

**УГОВОРНЕ СТРАНЕ**

**ПРОДАВАЦ КУПАЦ**

**ДИРЕКТОР**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

*(име, презиме, потпис)*  MSc Иван Радојичић